
תמונה שמכילה ענן, מים, תמונה, אומנות

התיאור נוצר באופן אוטומטי

טקס מעבר בין יום הזיכרון ליום העצמאות תשפ"ד

לפניכם טקס מעבר בין יום הזיכרון ליום העצמאות. הטקס ייחודי לשנה המורכבת והקשה בה אנו נמצאים - שנת תשפ"ד - 2024.

כאן תמצאו:

1. **עקרונות להפעלת טקס קהילתי** - כיצד להפוך את הטקס לייחודי לקהילה שלכם, וטיפים לשיתוף מקסימלי של הקהילה.
2. **טקס מוכן** ובו חומרים לשימושכם - קטעי הנחייה, טקסטים להקראה ושירים להשמעה. תוכלו להשתמש בהם כפי שהם, או כמובן לערוך בהם שינויים לפי טעמכם האישי והקהילתי. בחלק מן הפרקים ישנה הרחבה של טקסטים או שירים נוספים. כמובן שאתם מוזמנים להוסיף עוד משלכם, לפי הטעם האישי והקהילתי שלכם.
3. **נספח ובו מאגר אתרים וחומרים לטקסים** - להעשרה והרחבה.

עקרונות להפעלת טקס קהילתי

1. שיתוף מקסימלי - העיקרון החשוב ביותר להפיכת טקס לקהילתי הוא שיתוף מקסימלי של הציבור במעורבות פעילה בטקס. ככל שתקפידו לשלב יותר נשים ואנשים מתוך הקהילה, כך יגיע קהל רב יותר. הדבר נכון למשתתפים מכל הגילאים - מילדים רכים בשנים ועד לזקני הקהילה. הנה כמה דוגמאות לכך;
   * מנחים - בחרו מנחים מתוך הקהילה.
   * קריינים/שחקנים - קרייני הטקסטים הם למעשה סוג של שחקנים, הנכנסים לרגע לנעליהם של האנשים אותם הם מציגים. רצוי להתאים בין דמות הקריין/שחקן לבין הדמות אותה הוא מציג.
   * מוזיקה לאורך הטקס - המוזיקה בטקס היא בעלת חשיבות רבה לאווירה ולתכנים. ניתן להיעזר בה כדי להכניס עוד אנשים כמשתתפים בטקס - זמרים, נגנים, מקהלה מקומית יעשו את העבודה.
2. תכנים לוקאליים - העיקרון השני נוגע לתכני הטקס - הטקס שלפניהם מציג שלד רעיוני המתייחס ליום הזיכרון והעצמאות שנת 2024; שנה בה הקושי מיגון לשמחה ומאבל ליום טוב נוכח מתמיד, והתקווה מרגישה רחוקה מאי פעם. בחרנו בטקסטים מוכרים, שחדרו ללב כולו ועיצבו את זיכרון המלחמה. אנו ממליצים לכם, הרכזות והרכזים, לשלב בנוסף או במקום ההצעות שלנו, סיפורים מתוך הקהילה שלכם. סיפורי גבורה, סיפורי הישרדות, לכידות חברתית ולמעשה כל אחד מפרקי הטקס, יכולים לשרת את הטקס הקהילתי שלכם לא פחות טוב; הם ייתנו נופך מקומי-קהילתי ויחברו את המשתתפים לתחושת הביחד הכה נחוצה לנו בימים אלו.
3. אמצעים אמנותיים - אל תהססו להשתמש באמצעים אמנותיים שונים בטקס;
   * המחזה - אל תהססו להמחיז את הטקסטים בטקס. יש בכך עצמה רבה.

**1**

* + תמונה שמכילה ענן, מים, תמונה, אומנות

    התיאור נוצר באופן אוטומטידגלנות - מומלץ לשלב מופעי דגלנות של שכבת ילדים מתוך היישוב בטקס.
  + קטעי וידאו מוכנים מראש, מוזיקה מאמנים מקומיים, שירה/ציור בחול/קטעי מחול

1. גיוון - אל תהססו לגוון ככל הניתן באמצעים השונים בהם תשתמשו בטקס - שלבו חלק מהשירים עם ילדי מקהלה, חלקם - זמרים חובבים מבוגרים מתוך הקהילה, וחלק נוסף - הקרינו מיו-טיוב. זה יעזור לריכוז, להפתעה, להתרגשות לאורך הטקס.

הצעה למבנה של טקס

פרק הפתיחה

בזמן התכנסות הקהל, מתנגן במערכת הכריזה **השיר דמעות של מלאכים**

**מנחה 1 [[1]](#footnote-1)**: ברגעים אלו, רגעי המעבר שבין כאב ההתייחדות עם זכר הנופלים במלחמות ישראל ובפעולות האיבה, לבין השמחה על תקומת העם במולדתו, מתגלה העוצמה של עם ישראל, המתאחד בארץ ובעולם. עבור רבים מאתנו זהו רגע לא פשוט, רגע בו מתערבבים הפרטי עם הלאומי, הקרוב עם הרחוק, רגע בו אנו מתבקשים לעבור באופן חד כל כך מיגון לשמחה ומאבל ליום טוב. השנה, רגע זה קשה הרבה יותר. אנו עדיין מלקקים את פצעי השבת השחורה של השבעה באוקטובר. חיילינו עודם לוחמים בחזית, קהילות שלמות מפונות מבתיהן, ו - 134 חטופים עדיין מוחזקים בשבי החמאס בעזה.

**מנחה 2:** בימים של עצב כמו בימים של שמחה מתגלה יותר מהכל כוחה של הקהילה - בחיבוק, בעין טובה ובהתגייסות של כל אחת ואחד לכל צורך.

בתוך כל הקושי והאובדן שלנו כיחידים, כקהילה וכעם אנו מבקשים לאחד את הכוחות, ולחזק את התקווה.

נפתח בתפילת אל מלא רחמים אותה יקרא[[2]](#footnote-2) \_\_\_\_\_\_\_\_\_\_\_\_\_\_\_

אֵל מָלֵא רַחֲמִים, שׁוכֵן בַּמְּרומִים,

הַמְצֵא מְנוּחָה נְכונָה, עַל כַּנְפֵי הַשְּׁכִינָה,

בְּמַעֲלות קְדושִׁים, טְהורִים וְגִבּורִים, כְּזֹהַר הָרָקִיעַ מַזְהִירִים,

לְנִשְׁמות חַיָּלֵי צְבָא הֲגָנָה לְיִשְׂרָאֵל וְלוֹחֲמֵי הַמַּחְתָּרוֹת שֶׁנָּפְלוּ בְּמִלְחֲמות יִשְׂרָאֵל,

וְכָל הַלּוֹחֲמִים בְּמַעַרְכות הָעָם שֶׁחֵרְפוּ נַפְשָׁם לָמוּת עַל קְדֻשַּׁת הַשֵּׁם,

וּבְעֶזְרַת אֱלֹהֵי מַעַרְכות יִשְׂרָאֵל הֵבִיאוּ לִתְקוּמַת הָאֻמָּה וְהַמְּדִינָה וְלִגְאֻלַּת הָאָרֶץ וְעִיר הָאֱלהִים,

וְכָל אֵלֶּה שֶׁנִּרְצְחוּ בָּאָרֶץ וּמִחוּצָה לָהּ בִּידֵי הַמְּרַצְּחִים מֵאִרְגּוּנֵי הַטֵּרוֹר.

לָכֵן בַּעַל הָרַחֲמִים יַסְתִּירֵם בְּסֵתֶר כְּנָפָיו לְעוֹלָמִים,

תמונה שמכילה ענן, מים, תמונה, אומנות

התיאור נוצר באופן אוטומטי וְיִצְרוֹר בִּצְרוֹר הַחַיִּים אֶת נִשְׁמָתָם.

**2**

תמונה שמכילה ענן, מים, תמונה, אומנות

התיאור נוצר באופן אוטומטייְיָ הוּא נַחֲלָתָם,

בְּגַן עֵדֶן (תְּהֵא) מְנוּחָתָם, וְיָנוּחוּ בְּשָׁלום עַל מִשְׁכָּבָם,

וְיַעַמְדוּ לְגוֹרָלָם לְקֵץ הָיָּמִין, וְנֹאמַר אָמֵן.

**מנחה מספר 1:** אני מתכבדת להזמין את \_\_\_\_\_\_\_\_\_\_ לשאת דברים[[3]](#footnote-3).

**קריין[[4]](#footnote-4):** "כשבעה חודשים חלפו מאז תום מלחמת יום הכיפורים, אבל העם בישראל עודו שרוי ב"הלם העבר" הקרוב, מתקשה לקרוא את מפת ההווה, ותוהה על העתיד הצפון בו. כחתף באה המלחמה עלינו, ועוררה הרבה סימני שאלה, אך גם הציבה סימן קריאה אחד ברור: הניצחון היה לנו, ולא למבקשי נפשנו. אין לטשטש: ההפתעה - הדהימה. הכאב על הקורבנות - עמוק וטבעי. סערת הנפש מובנת ואפילו הזעם. אף על פי כן, אסור להיטלטל מקיצוניות לקיצוניות. [...] יש מי שמחכה לכך. ניתן לו לחכות עד שיתייאש. [...] המערכה היתה כבדה והקיזה דם רב מגופו המיוסר של עם קטן ומתגונן. עם השרוי תמיד בהתגוננות ומשלם במיטב בניו את מחיר קיומו ורצון קיומו העיקש והלא נשבר. שום חברה אינה כואבת כל כך על נופליה כפי שכואבים אנו. אך הכאב הזה, הצורב והטבעי לנו כל כך, ואולי גם הנטיות הבקרניות, המוגזמות לפרקים אך בריאות ביסודן - הטבועות עמוק באופיינו הלאומי, מערפלים לפעמים את שדה הראייה ואת הישגנו העצומים בכל מישורי החיים והיצירה."

**מנחה מספר 1**: את הדברים האלה כתב יגאל אלון, 7 חודשים אחרי מלחמת יום הכיפורים. וכאילו לא חלפו 50 שנה.

**שיר[[5]](#footnote-5)**:

**3**

|  |
| --- |
| אפשרויות נוספות:  אֵל מָלֵא רַחֲמִים  בְּעוֹלָם שֶׁלֹּא הָיוּ בּוֹ רַחֲמִים  הַמְצֵא מְנוּחָה עֲדִינָה  תַּחַת כַּנְפֵי הַשְּׁכִינָה  בַּמַּעֲלוֹת הַנִּשְׁבָּרוֹת שֶׁל זֹהַר הָאָדָם  לְנִשְׁמַת כָּל מִי שֶׁנִּפְגְּעוּ  וְנִפְרְעוּ פְּרָעוֹת וְכָל זוועות  בְּ-7 בְּאוֹקְטוֹבֶּר  עַל הָאֵימָה  אֲשֶׁר פָּקְדָה אִישׁ וְאִשָּׁה  זְקֵנִים וּבְנֵי הַנְּעוּרִים וִילָדוֹת וִילָדִים  שֶׁאֵין פִּינוּ יוֹדֵעַ כֵּיצַד לִזְעֹק וּלְאמְרָהּ  בַּעֲבוּר שֶׁאָנוּ מְקוֹנְנוֹת וּמְקוֹנְנִים  בַּעֲבוּרָן, בַּעֲבוּרָם, בַּעֲבוּרֵנוּ  עַל זֶה הָיָה דָּוֶה לִבֵּנוּ  עַל אֵלֶּה חָשְׁכוּ עֵינֵינוּ  אוֹי לָנוּ כִּי נִשְׁבַּרְנוּ  אוֹי כִּי בָּתֵּינוּ שֻׁנּוּ  כִּי נִשְׁמוֹתֵינוּ וְגוּפֵנוּ עֻנּוּ  וּפָנֵינוּ חָשְׁכוּ  לָכֵן בַּעַל הָרַחֲמִים  יְגַלֶּה סִבְלוֹתֵינוּ לְעוֹלָמִים  וּמִסּוֹף הָעוֹלָם וְעַד סוֹפוֹ  יִשְׁמְעוּ הַקּוֹלוֹת הַנֶּאֱלָמִים  וְיִשְׁמֹר בִּצְרוֹר הַחַיִּים נִשְׁמָתֵנוּ  הַחַיִּים הֵם נַחֲלָתֵנוּ  וְנָבוֹא בְּשָׁלוֹם לְהַחְלָמָתֵנוּ  אַל נָא רְפָא נָא לַנִּפְגָּעוֹת וְלַנִּפְגָּעִים  אַל נָא רְפָא נָא לַמִּשְׁפָּחוֹת וְלַמְּטַפְּלִים  אַל נָא רְפָא נָא לָנוּ כֻּלָּנוּ  וְנֹאמַר אָמֵן  מתוך אתר [גילויה](https://gluya.org/): https://gluya.org/ |

תמונה שמכילה ענן, מים, תמונה, אומנות

התיאור נוצר באופן אוטומטי

השבר

**סרטון**: [שידור ערוץ 12](https://www.youtube.com/watch?v=VMSpCdmwH6w), תמיר סטיינמן מנסה להזעיק את הצבא אל קיבוץ בארי. (דקה 1:30:42-1:31:48).

**מנחה 2**: את הלם פרוץ מתקפת הפתע של שמחת תורה, השבעה באוקטובר 2023 לא נשכח לעולם. כל ישראלי זוכר בדיוק היכן היה. כל ישראלית יודעת לומר מתי שמעה על הרגע בו חיינו השתנו באופן מוחלט. מכאן מתחיל סיפור של מאבק הרואי שיש בו צדדים איומים של אבדן וכאב בלתי נתפס.

**4**

תמונה שמכילה ענן, מים, תמונה, אומנות

התיאור נוצר באופן אוטומטימלחמת הישרדות**[[6]](#footnote-6)**

**מנחה 1:** ובתוך כל החושך הזה, נחשפנו לאינספור סיפורי מאבק והישרדות של אנשים פשוטים. אנשים שכל רצונם היה לחיות חיים שלווים לצד משפחתם וקהילתם. בבוקר בהיר אחד הם הפכו לגיבורים. גיבורים בעל כרחם. אנשים אלו הם חלק משרשרת הדורות של מדינתנו האהובה. מלחמות הישרדות היו לכל אורך ההיסטוריה היהודית והישראלית. אחת מגיבורות הדרום היא בת-שבע יהלומי מקיבוץ ניר עוז, שהצליחה להתחמק מציפורני החמאס. כך היא מספרת:

**קריינית[[7]](#footnote-7)**: "התחלנו בנסיעה דרך הקיבוץ לכיוון עזה והמראות היו מאוד קשים. הם בזזו כל מה שהם יכלו - הטרקטורים של הקיבוץ נוסעים ועליהם המוני מחבלים, גם בקולנועיות של הזקנים הם נסעו. הבנתי שאסור לנו להגיע לשם, שאנחנו חייבות לצאת".

**מנחה 1**: כמה מטרים לפני הגדר הגיעו פתאום שני טנקים צה"ליים שדהרו במהירות בשטח. האופנוע שעליו ישבו בת שבע והבנות החליק ונפל ובת שבע ניצלה את ההמולה ורצה עם שתי הבנות, מנסה לנופף בחוזקה לטנקים שלא הבחינו בה.

**קריינית**: "אנחנו יחפות ועם פיג'מות, והקטנות על הידיים כל הזמן. באיזשהו שלב התעייפנו אז אמרתי ליעל שאנחנו נשכב על האדמה ונעשה את עצמנו מתות. גם התינוקת שכבה איתנו שם - היא הבינה שקורה משהו מאוד מאוד שונה".

שיר: הליכה לקיסריה

גבורה

**מנחה 2:** בצד אירועי הטבח והחורבן, זכינו לראות גם אינספור גיבורות וגיבורים שעזבו הכל והתייצבו כדי להגן על המדינה שהם כה אוהבים. אחד מהם היה סא"ל תומר גרינברג ז"ל, מפקד גדוד 13 של חטיבת גולני.

:

**קריין[[8]](#footnote-8)**: "בעוד עשר שנים יהיה מג"ד גיבור לגדוד 13, עם לוחמים גיבורים, חלקכם תהיו כבר הורים, חלקכם לא יודע איפה תהיו. הוא יקפיץ את הגדוד ביום כיפור ויספר עליכם ויראה תמונות של ההרוגים שלנו. אז כנראה שאתם לא כאלה מפונקים וכנראה שאתם לא דור האייפון. אני גאה בכל אחד ואחד שעומד פה. חבר'ה, גדוד 13 גיבורים, אבל זאת רק ההתחלה. יש לנו עוד לילות של הגנה, ויש לנו עוד מבצע לתמרן. אני רק אסיים במה שהתחלתי - הנבואה שהגשימה את עצמה. דור יום הכיפורים – אחד לאחד".

**מנחה 1:** אולם בעמנו, גיבורים קיימים לא רק בשדה הקרב. המלחמה הפגישה אותנו עם מקרים מעוררי התפעלות של גבורה אזרחית. אחד מהם היה יוסוף אלזיאדנה, תושב רהט.

**סרטון**: <https://www.tiktok.com/@yosephhaddad/video/7289185106965712129>

**5**

תמונה שמכילה ענן, מים, תמונה, אומנות

התיאור נוצר באופן אוטומטי

תושייה

**מנחה 1**: מלחמת חרבות ברזל הביאה לביטויים מופלאים של תושייה בלתי נתפסת. אזרחים פשוטים שברגע אחד הפכו לגיבורים בעל כרחם. אחת מהן, כזו שנכנסה לכולנו ללב, היא רחל אדרי מאופקים. כך היא מספרת את סיפור הצלתה המופלא. בערמתה הצליחה להחזיק את המחבלים בתחבולות שונות, עד שכוחות ההצלה הגיעו לחלץ אותה ואת בעלה.

סרטון - [ראיון עם רחל אדרי מאופקים.](https://www.tiktok.com/@kan_news/video/7288799210537815298)

**מנחה 2**: סוג אחר של תושייה ואף תקווה לעתיד, אנו מוצאים בסיפורם מעורר ההשראה של בני שכבת י"ב מתיכון מעלה הבשור שבעוטף. עם האירועים הם התפזרו בכל רחבי הארץ, עם קהילותיהם המפונות. בתחילת נובמבר, שלושה שבועות בלבד לאחר פרוץ המלחמה, כבר נחת על שולחנו של שר החינוך יואב קיש מכתב מתלמידי השכבה.

**קריינית[[9]](#footnote-9)**: "במצב זה, שבו נשמתנו שבורה, ואי הוודאות חזקה מתמיד, אנו זקוקים לגיבושנו כשכבה. אנו זקוקים לתחושת היחד, כשכבה שלמה ומאוחדת וזאת למרות שתמיד יחסרו בה חברינו שכבר אינם איתנו. אנו צריכים לתמוך אחד בשנייה ולחזק אחד את השנייה, לא מרחוק, אלא פיזית — מקרוב".

**מנחה 2:** שר החינוך התרגש מהיוזמה והחליט לסייע להם ככל יכולתו. היום, התלמידים לומדים יחד בפנימייה בעין גדי; ימים אחרים הם מקדישים לפעילות חברתית.

*תלמידי שכבה י"ב בבית הספר נופי הבשור כבר מצליחים לדמיין את נשף הסיום שלהם. האבל והחורבן שחוו לא נשכחו, רחוק מכך, אך הם מצליחים לראות לנגד עיניהם גם עתיד ורוד, כזה שיש בו שמלות נשף וחליפות טוקסידו. גם ריקודים יהיו שם, כמובן. כל זה לא יעמעם את זכרה של מור מאיר, חברתם לשכבה, שנרצחה ב–7 באוקטובר יחד עם אביה. חברתה טליה אלמקייס אומרת[[10]](#footnote-10):*

**קריינית**: *"החלום של מור היה לרקוד ב'פרום'. אנחנו נרקוד בשבילה[[11]](#footnote-11)"*

שיר: [תרקדי](https://www.youtube.com/watch?v=MnQz0P4F30I) - אושר כהן

רעות

**מנחה 1:** ערך הרעות מלווה את מדינת ישראל מראשית ימיה. בשדות הקרב, אין משמעות לתפיסת העולם שלו: דתי, חילוני, קיבוצניק, מתנחל או תל אביבי. בין המוצבים והטנקים, בין מחילות החמאס בעזה וסמטאות שכונת סג'עיה - כולם אחים. סא"ל תומר גרינברג מבטא רעיון זה במילותיו המרגשות, ימים מספר לפני שנפל בקרב.

**קריין [[12]](#footnote-12)**: "אני מרגיש ש-41 לוחמים מחפים עלינו מלמעלה. גבורתם של נופלי גדוד 13 מלווה אותנו בכל תמונה שמכילה ענן, מים, תמונה, אומנות

התיאור נוצר באופן אוטומטיצעד שנעשה. אנחנו נערכים לכניסה קרקעית לרצועה, עם אימונים מפרכים ועיבוד עצמי וקבוצתי שלבסוף יכינו אותנו להילחם ולנצח. הפעם, אנחנו אלה שנפתיע. נגיע בריכוז מאומץ, עם כל היכולות המתקדמות והסטנדרט הגבוה של הגדוד, ונהיה אלו שמנצחים!".

**6**

שיר: [הרעות](https://www.youtube.com/watch?v=XSRBg7OUDig)

קהילה

**מנחה 2**: אחת מנקודות האור החזקות שעלו במלחמה, היתה ההתגייסות המיידית והרחבה של הקהילה הישראלית. ראינו אינספור יוזמות קהילתיות חסרות תקדים למען המפונים, החיילים הלוחמים בחזית, נשות המגויסים, משפחות החטופים, ומי לא. קהילות שלמות תעברו לבשל, לאסוף תרומות, לארח בביתן, לפתוח את הלב לטובת עם ישראל.

"אימא, אני כל יום מצחצח שיניים במברשת חדשה" התלוצץ חייל מילואים אחד, כביטוי לרוחב הלב ועומק התגייסות של עם ישראל..

היוזמות הקהילתיות יועדו החוצה, כלפי אנשים במעגל הרחב, כמו גם פנימה, לטובת אותם אנשים בתוך הקהילה שהיו זקוקים לסיוע כדי לשרוד את ימי המלחמה.

|  |
| --- |
| זה המקום להוקיר את היוזמות הקהילתיות שלכם. הביאו פעילים בולטים שעשו למען הקהילה, ספרו את סיפורים, ותנו להם אפילו להדליק משואה לטובת חיזוק הקהילתיות ועידוד המורל. |

ערבות הדדית

**מנחה 1:** אחת הסוגיות הקשות ביותר של המלחמה היא סוגיית החטופים. סוגייה המדירה שינה ומחסרת פעימות לב מכולנו. ההתגייסות של ישראל אל בניה ובנותיה החטופים עדיין בשבי האכזרי של החמאס מזכירה לנו כי כולנו רקמה אנושית אחת חיה. ועד שאחרון החטופות והחטופים ישובו אלינו, הזמן כאילו עצר מלכת.

**קריין**:

אַחֵינוּ כָּל בֵּית יִשְׂרָאֵל

הַנְּתוּנִים בַּצָּרָה וּבַשִּׁבְיָה

הָעוֹמְדִים בֵּין בַּיָּם וּבֵין בַּיַּבָּשָׁה

הַמָּקוֹם יְרַחֵם עֲלֵיהֶם

וְיוֹצִיאֵם מִצָּרָה לִרְוָחָה

וּמֵאֲפֵלָה לְאוֹרָה

וּמִשִּׁעְבּוּד לִגְאֻלָּה

הָשָׁתָא בַּעֲגָלָא וּבִזְמַן קָרִיב

וְנֹאמַר אָמֵן

**תפילה לשלום השבויים והחטופים**

מִי שֶׁבֵּרַךְ אבותינוּ אַבְרָהָם יִצְחָק וְיַעֲקֹב,

יוֹסֵף מֹשֶׁה וְאַהֲרֹן דָּוִיד וּשְׁלֹמֹה,

**7**

תמונה שמכילה ענן, מים, תמונה, אומנות

התיאור נוצר באופן אוטומטיהוּא יְבָרֵךְ וְיִנְצֹר אֶת חַיָּלֵנוּ הַנֶּעֱדָרִים

בְּתוֹךְ שְׁאָר אַחֵינוּ בֵּית יִשְׂרָאֵל הַנְּתוּנִים בְּצָרָה וּבַשְּׁבִיָּה.

בַּעֲבוּר שֶׁכָּל עַם יִשְׂרָאֵל מִתְפַּלֵּל בַּעֲבוּרָם,

הקב"ה יְמַלֵּא רַחֲמִים עֲלֵיהֶם,

וְיוֹצִיאֵם מֵחֹשֶׁךְ וְצַלְמָוֶת, וּמוֹסְרוֹתֵיהֶם יִנָּתֵק,

וּמִמְּצוּקוֹתֵיהֶם יוֹשִׁיעֵם, וְיַשִּׁיבֵם מְהֵרָה לְחֵיק מִשְׁפְּחוֹתֵיהֶם.

"יוֹדוּ לַה' חַסְדּוֹ וְנִפְלְאוֹתָיו לִבְנֵי אָדָם" וִיקֻיַּם בָּהֶם מִקְרָא שֶׁכָּתוּב:

וּפְדוּיֵי ה' יְשֻׁבוּן וּבָאוּ צִיּוֹן בְּרִנָּה וְשִׂמְחַת עוֹלָם עַל רֹאשָׁם.

שָׂשׂוֹן וְשִׂמְחָה יַשִּׂיגוּ וְנָסוּ יָגוֹן וַאֲנָחָה".

שיר: [הביתה](https://www.youtube.com/watch?v=1gLEJb8TyTY)  ע"י 1,000 מוסיקאים למען החטופים

**8**

|  |
| --- |
| אפשרויות נוספות:  לא מגש ולא כסף  וְהָאָרֶץ תִּשְׁקֹט, עֵין שָׁמַיִם אוֹדֶמֶת  תְּעַמְעֵם לְאִטָּהּ עַל גְּבוּלוֹת עֲשֵׁנִים,  וְאֻמָּה תַּעֲמֹד - קְרוּעַת לֵב, לֹא נוֹשֶׁמֶת,  כִּי נֶעֶלְמוּ נְעָרוֹת וְלֹא שָׁבוּ בָּנִים  הִיא תָּשׂוּשׂ אֱלֵי קְרָב לִנְקֹם עַל הַצַּעַר  וְתַפִּיל סְבִיבָה רַק עוֹד דָּם וְאֵימָה.  אָז מִנֶּגֶד יָצְאוּ נַעֲרָה וָנָעַר  וְאַט אַט יִצְעֲדוּ הֵם אֶל מוּל הָאֻמָּה.  לוֹבְשֵׁי חוֹל וְעָפָר וְכִבְדֵי נַעֲלַיִם  בַּנָּתִיב יַעֲלוּ הֵם, הָלוֹךְ וְהַחְרֵשׁ,  לֹא הֶחֱלִיפוּ בִּגְדָּם, לֹא שָׁתוּ טִפַּת מַיִם,  מִמִּנְהָרוֹת הַצַּעַר יָבוֹאוּ, מִתֹּפֶת הָאֵשׁ,  עייפים עַד בְּלִי קֵץ, נְזִירִים מִמַּרְגּוֹעַ,  נוֹטְפֵי זֵעַת פַּחַד מִלֵּילוֹת שִׁמּוּרִים,  דֹּם הַשְּׁנַיִם יִגְּשׂוּ וְעָמְדוּ עַד בְּלִי נוֹעַ  וְאֵין אוֹת אִם חַיִּים הֵם אוֹ אִם יְרוּיִים.  אָז תִּשְׁאַל הָאֻמָּה שְׁטוּפַת דֶּמַע וָרַעַד  וְאָמְרָה: "מִי אַתֶּם?" וְהַשְּׁנַיִם שׁוֹקְטִים  יַעֲנוּ לָה: "אִם לֹא תַּשִּׁיבוּנוּ הַבַּיְתָה  לֹא תָּשׁוּב עוֹד לִהְיוֹת מְדִינַת יְהוּדִים".  כָּךְ אָמְרוּ וְנָפְלוּ לְרַגְלָהּ עוֹטְפֵי צֵל  וְהַשְּׁאָר יְסֻפַּר בְּתוֹלְדוֹת יִשְׂרָאֵל  מתוך דף הפייסבוק של אלי אליהו; השיר נכתב כפראפרזה על שירו של נתן אלתרמן "מגש הכסף".  [**הכל עומד במקום**](https://www.youtube.com/watch?v=9FFcLgtu68A) **- ישי ריבו**  סדר ספירת השבי  לְשֵׁם יִחוּד קוּדְשָׁא בְּרִיךְ הוּא וּשְׁכִינְתֵּהּ, בִּדְחִילוּ וּרְחִימוּ-  הִנְנִי מוּכָנָה וּמְזֻמָּנָה לְקַיֵּם מִצְוַת עֲשֵׂה שֶׁל סְפִירַת הַיָּמִים שֶׁעוֹמֶדֶת לָנוּ חוֹבַת מִצְווֹת פִּדְיוֹן חֲטוּפִים וַחֲטוּפוֹת, כְּמוֹ שֶׁכָּתוּב: " וּפְדוּיֵי יְהוָה יְשֻׁבוּן וּבָאוּ צִיּוֹן בְּרִנָּה וְשִׂמְחַת עוֹלָם עַל רֹאשָׁם שָׂשׂוֹן וְשִׂמְחָה יַשִּׂיגוּן נָסוּ יָגוֹן וַאֲנָחָה". (יְשַׁעְיָהוּ נא יא)  נְבָרֵךְ: בְּרוּכִים נִהְיֶה יִשְׂרָאֵל עַל חוֹבָתֵנוּ וּמִצְּוָתֵינוּ לִסְפֹּר יוֹם אַחַר יוֹם אֶת שִׁבְיָם, וּלְקַיֵּם בִּמְהֵרָה מִצְוַת פִּדְיוֹן שְׁבוּיִים וּשְׁבוּיוֹת.  הַיּוֹם מֵאָה וַחֲמִשִּׁים יוֹם לַחֲטִיפָתָם הָאַכְזָרִית מִבֵּיתָם, שֶׁהֵם עֶשְׂרִים וְאַחַת שְׁבוּעוֹת, שְׁלוֹשָׁה יָמִים, שְׁלֹשֶׁת אֲלָפִים וְשֵׁשׁ מֵאוֹת שָׁעוֹת וּמָאתַיִם וְשֵׁשׁ עֶשְׂרֵה אֶלֶף דַּקּוֹת לַמִּנְיָן הַשְּׁבִי.  יְהִי רָצוֹן מִלְּפָנֵינוּ, שֶׁבִּזְכוּת סְפִירַת הַיָּמִים שֶׁסָּפַרְנוּ הַיּוֹם תִּהְיֶה טוֹבָתָם בְּלִבֵּנוּ וּבְלֵב רָאשֵׁינוּ וְיוֹעֲצֵנוּ, וְנִפְעַל כֻּלָּנוּ לְפִדְיוֹנָם בִּמְסִירוּת וּבִנְחִישׁוּת וּבְלֵב טָהוֹר, עַד שֶׁיָּשׁוּבוּ לְבֵיתָם בִּבְרִיאוּת וּבְשָׁלוֹם, בִּמְהֵרָה בְּיָמֵינוּ, אָמֵן.  (שירלי צפת דוידאי) |

תמונה שמכילה ענן, מים, תמונה, אומנות

התיאור נוצר באופן אוטומטי

לכידות חברתית

**מנחה 2:** אחד מהחיילים שהפעימו את לב כולנו הוא הזמר עידן עמדי. עם פרוץ המלחמה, עידן לא היסס לרגע, עלה על מדים והצטרף לחבריו בקרב כלוחם מילואים. ב-8 בינואר 2024 הוא נפצע קשה בלחימה ברצועת עזה; לאחר שבועיים של אשפוז בבית החולים נשלח לביתו להמשך תהליך שיקום. עם שחרורו מבית החולים נתן הצהרה שריגשה עם שלם. עמדי ממשיך להפיץ מסרים של אחדות ולכידות חברתית עד היום, ומהווה דמות מופת. כך כתב בדף הפייסבוק שלו:

**קריין[[13]](#footnote-13)**:

"כי ארץ יפה היא והכל בה,

והיא קשורה חזק

**9**

תמונה שמכילה ענן, מים, תמונה, אומנות

התיאור נוצר באופן אוטומטיוהחוטים, החוטים לפעמים מכאיבים.

הלב שלנו עם משפחות הגיבורים שנפלו,

אנחנו ממשיכים ומבטיחים שמותם של יקירנו לא יהיה לשווא.

לכל אלה שחזרו לאותם הרגלים של ה6.10, תפסיקו.

יש קשר ישיר בין היכולת שלכם לאחד את השורות

למצב הלוחמים בשטח. אמרו מעט, עשו הרבה."

**שיר**: [**אחים**](https://www.youtube.com/watch?v=2dt4aSCwC9M) **- עידן עמדי ושלמה ארצי**

המשכיות למרות הכל

**מנחה 1**: נועה ויואב קן-לינגווד קבעו את חתונתם זמן רב מראש. כמו כל זוג צעיר, הם תכננו כל פרט - החל בסידור השולחנות, דרך צבעי הפרחים ועיצוב שמלת הכלה. ההתרגשות היתה בשיאה. אירועי אוקטובר טרפו את הקלפים. מה עושים עכשיו? כיצד מקיימים טקס חתונה בתוך קהילה עקורה, שפונתה מביתה האהוב, ושבורה, הקוברת עדיין את מתיה בכל יום? בהחלטה אמיצה, החליטו נועה ויואב לקיים את החתונה. למרות הכאב, למרות שברון הלב הבלתי נתפס, הם החליטו לדבוק בחיים, לא לוותר על השמחה, ולחגוג את טקס החתונה ביחד עם קהילת קיבוץ בארי.

בעשרים באוקטובר, שבועיים בדיוק אחרי פרוץ המלחמה, התקיימה חתונתם בקיבוץ עין גדי.

יניב הגי, מנהיג קהילתי ויזם מפעל ההנצחה "זיכרון 710" בירך את הזוג הצעיר תחת חופתם:

**קריין[[14]](#footnote-14)**: אורחים יקרים, משפחה אהובה.

החתונה הייתה אמורה להתקיים היום בבארי.

במציאות אחרת, שלא תחזור עוד לעולם.

אנחנו, כולנו, חיים היום במציאות שבה יש שבר גדול, לצד בניית קשרים חזקים בינינו.

הרגשת חוסר אונים ביחד עם כוחות עצומים, של כל העם. של כולנו.

מה שקרה בבארי נוכח תמידית, בכל רגע, ואז יש רגעים של כח חיים מתפרץ.

הם הכאיבו לנו מאוד, אבל אנחנו כאן.

לצד הלוויות יש גם צמיחה. יש גם חיים.

נועה, יואב- נתתם לכולנו, את ההזדמנות והזכות לשמוח.

ביחד עם הבכי, שמגיע מכל הלב, אנחנו שמחים מכל הלב.

האהבה מרפאת.

החתונה הזאת מרפאת.

המקום הזה מרפא.

תודה על ההחלטה האמיצה שלכם,

לתת, ולקבל, אהבה.

שיהיה במזל טוב

**10**

תמונה שמכילה ענן, מים, תמונה, אומנות

התיאור נוצר באופן אוטומטי**מנחה 2**: הבחירה להתחתן, בלב השבר, בין בשורות האיוב שהמשיכו לזרום, ללוויות הרבות שהתקיימו באותם ימים נוראים מבטאת את האמונה בהמשכיות העם היהודי והדבקות ברוח האדם. את הצורך שלנו שלא להפסיק את המנגינה.

**שיר: את המנגינה הזאת אי אפשר להפסיק**

תקווה ותקומה

**מנחה 2:** בנאומו בטקס הענקת פרסי ישראל, לפני חמישים שנה בדיוק, אמר יגאל אלון: "אם נשוב אל עצמנו, אל מה שאנחנו צריכים להיות, ויכולים להיות, נמצא את הצפון בדרך הקשה שלפנינו, דרך שסכנותיה גלויות, אם גם סיכוייה כבר החלו להבהב באופק.

אל ארבע משאות נפש עלינו לחתור - אל:

ארץ אבות - שגבולותיה בטוחים

חברה משגשגת - שפניה לשוויון

מדינה דמוקרטית - שאופייה יהודי

שלום יציב - שמתחשב בזולת."

כאילו לא עברו 50 שנה, אנו מתפללים לחזור אל אותן משאות נפש.

**מנחה 1:** רס"ל (במיל') בן זוסמן, מירושלים, לוחם בגדוד ההנדסה הקרבית 601, עוצבת 'עקבות הברזל' (401), נפל בקרב בצפון רצועת עזה, בשלושה בדצמבר 2023. בן 22 היה בנופלו. בהספד המרגש שנשאה מעל קברו, אמרה אימו, שרית זוסמן:

**קריינית**: "לסיפור שלנו יהיה סוף טוב, אנחנו ננצח! אין לנו ברירה אחרת [...] אנחנו עם שרוצה לחיות, [...] אנחנו נחיה ונשגשג ונבנה".

**מנחה 1:** דבריה האמיצים של שרית, מעל קבר בנה הפתוח, יצאו מן הלב ונכנסו אל לבבות העם כולו. בפשטות ובאמונה ברוח האדם, ביטאה שרית, בתוך השבר הגדול ביותר שניתן להעלות על הדעת, תקווה.

**שיר:** [**הלוואי**](https://www.youtube.com/watch?v=PeIVMxJ6oTc) **- בועז שרעבי**

**מנחה 2**: יום העצמאות השבעים ושישה למדינת ישראל שונה מכל יום עצמאות אחר שידעה המדינה. ישראל עברה השנה טלטלה חסרת תקדים שהשאירה אותה מדממת ופצועה. לצד זאת, עברנו יחד גם גילויים של אחווה, לכידות ותמיכה חסרת תקדים. אנו תפילה ואמונה שנצליח להתרומם מתהומות השבעה באוקטובר, מחוזקים ומאוחדים. המקורות היהודיים מצווים אותנו: "מצווה גדולה להיות בשמחה תמיד." תמיד. גם כשקשה. אנו תקווה שגם ביום עצמאות זה נצליח לשמוח ביום חגה של מדינת ישראל.

**מנחה 1:** לשירת התקווה, הקהל מתבקש לקום על רגליו

שירת התקווה

**11**

תמונה שמכילה ענן, מים, תמונה, אומנות

התיאור נוצר באופן אוטומטי

אני מזמינה את \_\_\_\_\_\_\_\_\_\_\_\_\_\_\_ לברכת שהחיינו ולתקיעה בשופר[[15]](#footnote-15).

התוקע מברך ברכת שהחיינו.

|  |
| --- |
| אפשרויות נוספות:  [לא תנצחו אותי](https://www.youtube.com/watch?v=7yMw3vG4_kU) - יהורם גאון  [עוד נדע ימים טובים מאלה](https://www.youtube.com/watch?v=BXhujEKUrSY) - קובי אשרת  **כל העולם כולו/ ר' נחמן מברסלב**  כל העולם כולו  גשר צר מאוד  והעיקר, והעיקר  לא לפחד, לא לפחד כלל.  הפיוט מה נאוו עלי <https://www.youtube.com/watch?v=S2Yxq1It-zY> |

נספח

**מאגרים נוספים עם חומרים רלוונטיים**

* אתר גלויה <https://gluya.org/>
* מרכז הטקסים <https://jewishrituals.org.il/>
* חרבות ברזל - שירי מלחמה <https://www.youtube.com/playlist?list=PLWs5r3WqRUR10Ny1knzxJA2drMhZyZb1L>
* גיליון מיוחד של צריף - מבית אוניברסיטת בן גוריון - לאירועי 7/10/2023 <https://tzrifmagazine.bgu.ac.il/>
* אסופת שירים שמינית מבית משיב הרוח - למלחמת חרבות ברזל <https://online.fliphtml5.com/hctzq/ejdv/index.html#p=1>
* שירים להרמת המורל בהקשר של המלחמה <https://www.youtube.com/watch?v=xhB0pkd4NDQ>

**12**

1. המנחים מנחים את הטקס לכל ארכו. מומלץ לבחור באנשים בעלי נוכחות בימתית טובה שהם גם אנשים מרכזיים בקהילה. [↑](#footnote-ref-1)
2. מומלץ שאת קריאת אל מלא רחמים יקרא בעל תפילה או בעלת תפילה מהקהילה. [↑](#footnote-ref-2)
3. את קטע הפתיחה תקרא דמות מנהיגה בקהילה - אדם משכמו ומעלה, דמות משמעותית בקהילה כמו ראש רשות, דמות רוחנית יושבת ראש הנהלת המתנ"ס, דמות מופתית שגילתה מנהיגות בזמן המלחמה וכיוב'. יש להקפיד על דברים קצרים ובעלי חזון. [↑](#footnote-ref-3)
4. הקריינים לאורך הטקס הם אנשים מתוך הקהילה שייבחרו לקרוא את העדויות והטקסטים. אנו ממליצים לבחור באנשים בעלי קשר מסוים לטקסט הנקרא או לדמות הקוראת אותו. כאן לדוגמה, מובאים דבריו של יגאל אלון, ולכן אפשר לבחור במחנך, איש צבא או איש חזון מתוך הקהילה. אפשרות נוספת היא שחלק מקטעי הקריאה יבוצעו על ידי שחקנים, וממש יוצגו באופן דרמטי על ידי דמויות שונות בקהילה. [↑](#footnote-ref-4)
5. כל אחד מהשירים במצגת - ניתן לבחור באחת משלוש דרכים להשתמש בו: השמעה מיוטיוב, שירה על ידי מישהו מחברי הקהילה - ילדים, זמרים חובבים, מקהילה מקומית וכיוב', או ריקוד של קבוצת ילדים מתוך הקהילה. [↑](#footnote-ref-5)
6. הערה זו נכונה לכל פרקי הטקס: במידה ויש בקהילתכם אנשים בעלי סיפורים יוצאי דופן של גבורה, השרדות, תושייה או כל נושא אחר המובא בטקס, ניתן ורצוי לכתוב את סיפורם כעדות, ולהשתמש בה במהלך הטקס, במקום הטקסטים המוצגים. כך הטקס יותאם באופן מלא לקהילה, ואנשים רבים יותר ירגישו מחוברים אליו. [↑](#footnote-ref-6)
7. הקריינית בפרק זה מקריאה את עדותה של יהלומי מיום החטיפה ומאירועי הבריחה הדרמטיים. היא ומנחה מספר 1 למעשה קוראות את הטקסט באופן משלים אחת לשנייה. [↑](#footnote-ref-7)
8. קריין עדות זו - מומלץ שיהיה איש צבא. [↑](#footnote-ref-8)
9. קריינית קטע זה - תלמידת תיכון. [↑](#footnote-ref-9)
10. קטע זה מהווה שיא דרמטי של סיום הטקסט. יש לתת לכך מקום בקריאה. [↑](#footnote-ref-10)
11. גם קטע זה דרמטי במיוחד וכך צריך לקרוא אותו. [↑](#footnote-ref-11)
12. מומלץ שאותו הקריין מפרק הגבורה יקרא גם טקסט זה. [↑](#footnote-ref-12)
13. מומלץ לתת קטע קריאה זה לחייל שנפצע בלחימה. [↑](#footnote-ref-13)
14. מומלץ לבחור בדמות מנהיגה בקהילה לקרוא את הברכה. [↑](#footnote-ref-14)
15. אפשר להזמין את קורא תפילת אל מלא רחמים לתקוע בשופר ולברך את ברכת שהחיינו. [↑](#footnote-ref-15)